Zimbabwe verhoog kragprys met 320% | Netwerk24
Aussies verpletter: So wen Engeland
Zimbabwe verhoog kragprys met 320%
09 Oktober 2019 12:27
Zimbabwe het die gemiddelde prys van elektrisiteit met 320% verhoog om die regering se kragverskaffer in staat te stel om sy produksie te verhoog en kragverskaffing te verbeter.
Die land se nasionale energiereguleerder het dit Woensdag aangekondig.
Kragonderbrekings wat tot 18 uur lank duur, word ondervind.
Zimbabwe se departement van finansies het dié kragonderbrekings, wat myne en nywerhede se produksie ondermyn, asook ’n groot droogte as van die redes genoem hoekom die ekonomie vanjaar 6% gaan krimp.
Dit is die tweede verhoging in drie maande wat deur die energiereguleerder goedgekeur is.
Die nuwe kragprys sal die nasionale kragverskaffer van die land help om geld in te samel om sy kragopwekkers te herstel en ook vir die invoer van krag van Suid-Afrika en Mosambiek te betaal, het die energiereguleerder gesê. –Reuters
Meer oor: Zimbabwe | Kragpryse | Kragopwekking | Buurlande
Tutu-lesing: 'Wêreldwye teenkorrupsie-agentskap is nodig'